CELEX: 62006CO0421
Language: mt
Date: 2007-11-08 00:00:00
Title: Digriet tal-Qorti tal-Ġustizzja (it-Tielet Awla) tat-8 ta' Novembru 2007. # Fratelli Martini & C. SpA u Cargill Srl vs Ministero delle Politiche agricole e forestali et.. # Talba għal deċiżjoni preliminari: Consiglio di Stato - l-Italja. # L-ewwel paragrafu ta’ l-Artikolu 104(3) tar-Regoli tal-Proċedura - Sentenza tal-Qorti tal-Ġustizzja li tikkonstata l-invalidità ta’ att Komunitarju - Obbligi ta’ l-istituzzjonijiet - Awtorità tas-saħħa - Għalf kompost - Indikazzjoni, fuq it-tikketta, tal-perċentwali fil-piż ta’ materja prima użata fl-għalf b’tolleranza ta’ ±15% tal-valur iddikjarat - Projbizzjoni ta’ tqarriq bil-konsumatur. # Kawża C-421/06.

Digriet tal-Qorti tal-Ġustizzja (It-Tielet Awla) tat-8 ta’ Novembru 2007 – Fratelli Martini u Cargill(Kawża C‑421/06)
      “L-ewwel paragrafu ta’ l-Artikolu 104(3) tar-Regoli tal-Proċedura – Sentenza tal-Qorti tal-Ġustizzja li tikkonstata l-invalidità ta’ att Komunitarju – Obbligi ta’ l-istituzzjonijiet – Awtorità tas-saħħa – Għalf kompost – Indikazzjoni, fuq it-tikketta, tal-perċentwali fil-piż ta’ materja prima użata fl-għalf b’tolleranza ta’ ±15% tal-valur iddikjarat
         – Projbizzjoni ta’ tqarriq bil-konsumatur”
      
      1.                     Domandi preliminari – Risposta li tista’ tiġi dedotta b’mod ċar mill-ġurisprudenza – Applikazzjoni ta’ l-Artikolu 104(3) tar-Regoli
            tal-Proċedura (Regoli tal-Proċedura tal-Qorti tal-Ġustizzja, Artikolu 104(3) (ara l-punt 20)
      2.                     Ħarsien tas-saħħa pubblika – Ikel ipproċessat għall-annimali – Direttiva 2002/2 (Regolament 178/2002 tal-Parlament Ewropew
            u tal-Kunsill, Artikoli 8 u 16; Direttiva 2002/2 tal-Parlament Ewropew u tal-Kunsill, Artikolu 1(4)) (ara l-punt 45 u d-dispożittiv
            1)
      3.                     Ħarsien tas-saħħa pubblika – Ikel ipproċessat għall-annimali – Direttiva 2002/2 (Artikoli 233 KE u 234 KE; Direttiva 2002/2 tal-Parlament Ewropew u tal-Kunsill, Artikolu (1)(b)) (ara l-punt
            63 u d-dispożittiv 2)
      Suġġett 
      
         Talba għal deċiżjoni preliminari – Consiglio di Stato – Effetti tas-sentenza tal-Qorti tal-Ġustizzja fil-kawżi magħquda C-453/03,
                  C-11/04, C-12/04 u C-194/04 (ABNA 
               
               et
               ) li tikkonstata l-invalidità parzjali tad-Direttiva 2002/2/KE tal-Parlament Ewropew u tal-Kunsill, tat-28 ta’ Jannar 2002,
                  li temenda d-Direttiva tal-Kunsill 79/373/KE dwar iċ-ċirkolazzjoni ta’ l-għalf kompost u li tħassar id-Direttiva tal-Kummissjoni
                  91/357/KEE (ĠU L 63, p.23) – Obbligu ta’ l-istituzzjonijiet li jadottaw att ġdid. 
               
            Dispożittiv
      
         
                  1)
               
               
                  
               
               
                  	L-Artikolu 1(4) tad-Direttiva 2002/2/KE tal-Parlament Ewropew u tal-Kunsill, tat-28 ta’ Jannar 2002, li temenda d-Direttiva
                     tal-Kunsill 79/373/KE dwar iċ-ċirkolazzjoni ta’ l-għalf kompost u li tħassar id-Direttiva tal-Kummissjoni 91/357/KEE, li jistipula
                     l-obbligu li, fuq it-tikketti ta’ l-għalf kompost, tiġi indikata l-perċentwali fil-piż ta’ materja prima użata fl-għalf b’tolleranza
                     ta’ ±15% tal-valur iddikjarat f’dak li jirrigwarda din il-perċentwali, għandu jiġi interpretat fis-sens li ma jmux kontra
                     l-Artikoli 8 u 16 tar-Regolament (KE) Nru 178/2002 tal-Parlament Ewropew u tal-Kunsill, tat-28 ta’ Jannar 2002, li jistabbilixxi
                     l-prinċipji ġenerali u l-ħtiġijiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u jistabbilixxi
                     l-proċeduri fi kwistjonijiet ta’ sigurtà ta’ l-ikel, li l-għan tagħhom huwa, b’mod partikolari, li jimpedixxu li l-ittikkettjar
                     u l-preżentazzjoni ta’ l-għalf iqarrqu bil-konsumatur. 
                  
               
            
         
                  2)
               
               
                  
               
               
                  	Peress li l-Artikolu 1(1)(b) tad-Direttiva 2002/2 jistipula obbligu awtonomu mingħajr rabta ma’ l-obbligi stipulati fid-dispożizzjonijiet
                     l-oħra ta’ din id-direttiva, id-dikjarazzjoni ta’ invalidità ta’ din id-dispożizzjoni, mogħtija mill-Qorti tal-Ġustizzja fis-sentenza
                     tas-6 ta’ Diċembru 2005, ABNA et (C-453/03, C-11/04, C-12/04 u C-194/04) ma ħolqotx sitwazzjoni ta’ lakuna ġuridika jew ta’
                     inkoerenza li tobbliga lill-istituzzjonijiet jadottaw emendi sostantivi tad-Direttiva 2002/2.
                  
               
            
         
                  3)
               
               
                  
               
               
                  	Fi kwalunkwe każ, l-invalidità ta’ dispożizzjoni Komunitarja tirriżulta direttament mis-sentenza tal-Qorti tal-Ġustizzja li
                     qed tikkonstataha u huma l-awtoritajiet kif ukoll il-qrati ta’ l-Istati Membri li għandhom jistabbilixxu l-konsegwenzi tagħha
                     fis-sistemi legali nazzjonali tagħhom.